** ROMÂNIA**

 **JUDEŢUL NEAMŢ**

 **CONSILIUL LOCAL DULCEŞTI**

**HOTĂRÂRE**

**privind aprobarea închirierii, prin atribuire directă,**

**a terenurilor aparţinând domeniul privat al comunei Dulcești, jud. Neamț**

 **Consiliul local al comunei Dulcești, județul Neamț;**

Având în vedere prevederile:

* Art. 1777 şi următoarele din Legea nr. 287/2009 privind Codul Civil, republicată, cu modificările și completările ulterioare
* H.C.L. nr. 4 din 31.01.2019 privind aprobarea inventarierii anuale a bunurilor din domeniul public și privat al comunei Dulcești
* H.C.L. nr. 52 din 27.12.2024 privind stabilirea taxelor și impozitelor locale pentru anul 2025
* Examinând referatul de aprobare nr.2217 din 26.03.2025 prin care primarul comunei Dulcești propune închirierea prin atribuire directă a terenurilor aparţinând domeniului privat al comunei Dulcești;
* Analizând raportul nr. 2218 din 26.03.2025 întocmit de către Compartimentul Registru agricol și cadastru;

Luând act de avizul favorabil al comisiei de specialitate;

În temeiul dispozițiilor art. 129, alin. (2), lit. ,,c” , art. 139, alin. 3, lit. ,,g” şi art. 196, alin. (1), lit. ,,a” din O.U.G nr. 57/2019 privind Codul Administrativ, cu modificările şi completările ulterioare;

**HOTĂRĂȘTE**

**Art.1.** Se aprobă închirierea prin atribuire directă a terenurilor aparţinând domeniului privat al comunei Dulcești, aferente blocurilor din satul Dulcești.

**Art.2.** Se aprobă lista cuprinzând terenurile intravilane care se vor închiria proprietarilor apartamentelor din blocurile 1 şi 2 din satul Dulceşti, nr. topo cvartal 2 parcela 16, conform anexei nr. 1 care face parte integrantă din prezenta hotărâre.

**Art.3.** Taxa de închiriere a terenurilor intravilane aferente blocurilor din satul Dulcești, va fi stabilită anual prin H.C.L. privind stabilirea taxelor și impozitelor locale.

**Art.4.** Se aprobă perioada de închiriere, care va fi de **10 ani**, respectiv de la data semnării contractului de către ultima parte, cu posibilitatea prelungirii acestuia prin act adiţional, în condiţiile legii.

**Art.5.** Se împuterniceşte primarul comunei Dulcești să semneze Contractele de închiriere a terenurilor intravilane aferente blocurilor din satul Dulcești.

**Art.6.** Prezenta hotărâre se comunică, prin intermediul secretarului general al comunei Dulcești, în termenul prevăzut de lege, primarului comunei Dulcești și prefectului județului Neamț și se aduce la cunoștință publică prin afișarea la sediul primăriei, precum și pe pagina de internet www.comunadulcesti.ro.

**PREŞEDINTE DE ŞEDINŢĂ**

**BLAJ PETRONEL**

 **CONTRASEMNEAZĂ PENTRU LEGALITATE,**

 **SECRETAR GENERAL AL COMUNEI**

 **ADOBRIŢEI MIOARA CRISTINA**

**Nr.26**

**Din 01.04.2025**